Sewe beseer in Braamfontein-skietery[OPVOLG] Lees die opvolgberig hier. Argieffoto: Kent Williamson Sewe mense is Woensdag beseer ná ŉ skietery buite ŉ woonstelblok in Braamfontein in Johannesburg. Russel Meiring, woordvoerder van ER24, het gesê paramedici het omstreeks 12:15 by die toneel in Kerkstraat opgedaag. Volgens Meiring was die polisie reeds op die toneel. “Ons het een vrou en ses mans aangetref wat buite die woonstelblok gelê het. Twee van die mense was in ŉ kritieke toestand,” het Meiring gesê. Die ander vyf het geringe tot ernstige beserings opgedoen. Dit is nog nie duidelik wat die aard van hul beserings is nie. Die beseerdes is op die toneel behandel en na nabygeleë hospitale gehaas vir mediese behandeling. Lt.kol. Lungelo Dlamini, provinsiale woordvoerder van die polisie, het die voorval aan Maroela Media bevestig, maar gesê hy sal later meer inligting bekendmaak.